IZPITNI PROGRAMI ZA PRIDOBITEV POOBLASTIL O NAZIVU

Krovna služba
	1. Častnik krovne straže na ladji z bruto tonažo 500 ali več (STCW- preglednica A- II/1)


Izpitni program za pridobitev pooblastila o nazivu »častnik krovne straže na ladji z bruto tonažo 500 ali več« obsega predmete:

· navigacija (pisno in ustno): temeljito poznavanje in sposobnost uporabe pomorskih kart in priročnikov, tabele plime in oseke, obvestila pomorščakom, radijska navigacijska opozorila in obvestila v zvezi z urejanjem prometa na plovnih poteh, magnetizem, giroskop, kompas, vštevši napake in korekcije, brzinomeri in globinomeri, navtične tablice, določevanje točke ladje s terestričnimi objekti in nebesnimi telesi, uporaba modernih elektronskih navigacijskih pripomočkov, loksodroma in ortodroma, optični in akustični pripomočki v navigaciji, kronometer, sekstant, plovba ladje po kanalih, ožinah, rekah, na območju megle in plavajočega ledu, plovba pod vplivom toka in vetra, luči in označbe na plovnih poteh, način opravljanja straže v krovni službi, upravljanje človeških virov na poveljniškem mostu, naprave za zapisovanje podatkov o potovanju in samodejne identifikacije ladje;

· pomorstvo (pisno in ustno): klasifikacija ladij, značilnosti ladij, splošno poznavanje glavnih konstrukcijskih delov ladje in nazivov posameznih delov, deli ladijske strukture, ki so pomembni za varnost ladje, osnovne manevrske lastnosti ladij in efekti nosilnosti, ugreza, trima, hitrosti in razdalje od dna do kobilice na obračalni krog in zaustavitveno pot ladje, sistemi manevriranja ter privez in sidranje ladij, iskanje in ugotavljanje možnih škod in korozije na skladiščih prostorih, skladiščnih pokrovih in balastnih tankih, vzdrževanje in pregled opreme, nadvodje in ugrez, sidra, krmila, nosilnost, stabilnost ladij, znanje in uporaba tabel, diagramov in računalnikov za stabilnost, pretega in obremenitev, poznavanje osnovnih postopkov pri delni izgubi rezervne plovnosti, nakladanje, razkladanje in zlaganje tovora, nevarni tovori, ventilacija tovora, zavarovanje tovora, naprave za nakladanje in razkladanje tovora, ladijsko skladišče, drenažni sistem ladje, ladijske vrvi, manevriranje pri reševanju oseb v morju, sredstva za reševanje, postopek pri požaru, vdoru vode, nasedanju in zapuščanju ladje, reševanju in obstanku na morju, protipožarna sredstva, ukrepi za preprečevanje pred onesnaževanjem morja, izpolnjevanje zahtev Mednarodnega kodeksa o varnem upravljanju z ladjo (ISM);

· izogibanje trčenju na morju (ustno): predpisi o izogibanju trčenju na morju, mednarodni signalni kodeks, sredstva za optično in akustično signalizacijo po Morsejevem sistemu, signalne zastave;

· meteorologija in oceanografija (ustno):  temperatura, tlak, vlaga, oblaki in padavine, vetrovi, instrumenti za merjenje temperature, zračnega tlaka, moči in smeri vetra, karte faksimile, interpretiranje meteoroloških razmer na navigacijo in tovor, poznavanje karakteristik različnih vremenskih sistemov, cikloni, anticikloni in fronte, meteorološka opazovanja, morski tokovi in valovi,  led na morju, osnovni elementi za vremensko napoved, obvestila o vremenu;

· angleški jezik (pisno in ustno): poznavanje ladijske in splošne pomorske terminologije, ustrezno znanje angleškega jezika, ki omogoča praktično uporabo pomorskih kart in drugih publikacij, razumevanje meteoroloških obvestil in sporočil, ki se nanašajo na varnost ladje in plovbe, sposobnost jasnega izražanja v stiku z drugimi ladjami in obalnimi postajami ter sporazumevanje med osebami na ladji, sposobnost razumeti in aktivno uporabljati standardni slovar, ki ga je izdal IMO, sestavljanje raznih cirkularnih obvestil, vremenskega poročila; 
· pomorsko pravo (ustno): pojem in delitev pomorskega prava, viri pomorskega prava, pomorsko mednarodno pravo, pomorsko upravno pravo, pomorsko civilno pravo, pomorsko delovno pravo, pravna delitev morja, organi pomorske uprave - vloga in pristojnosti, pravni pojem ladje in čolna, državna pripadnost in vpis ladje, kategorije plovbe, sposobnost ladje za plovbo, izmeritev in klasifikacija ladij, pregledi ladij in klasifikacijski zavodi, vsebina in cilji SOLAS konvencije, vsebina in cilji MARPOL konvencije, Mednarodna konvencija o tovornih črtah, ladijske listine in knjige, ladijska posadka - nazivi in pooblastila, pravice in dolžnosti članov posadke, pravice in dolžnosti poveljnika ladje, razpored straže.

	2. Prvi častnik krova na ladji z bruto tonažo 3000 ali več (STCW- preglednica A-II/2)


Izpitni program za pridobitev pooblastila o nazivu »prvi častnik krova na ladji z bruto tonažo 3000 ali več« obsega predmete: 
· navigacija (pisno in ustno): načrtovanje potovanja z upoštevanjem prepovedanih območij plovbe, meteoroloških stanj, slabe vidljivosti, sheme ločene plovbe, VTS območij, temeljito poznavanje in sposobnost uporabe pomorskih kart in priročnikov, tabele plime in oseke, obvestila pomorščakom, radijska navigacijska opozorila in obvestila v zvezi z urejanjem prometa na plovnih poteh, magnetizem, giroskop, kompas, vštevši napake in korekcije, brzinomeri in globinomeri, navtične tablice, določevanje točke ladje s terestričnimi objekti in nebesnimi telesi, uporaba modernih elektronskih navigacijskih pripomočkov, loksodroma in ortodroma, optični in akustični pripomočki v navigaciji, kronometer, sekstant, plovba ladje po kanalih, ožinah, rekah, na območju megle in plavajočega ledu, plovba pod vplivom toka in vetra, luči in označbe na plovnih poteh, način opravljanja straže v krovni službi, upravljanje človeških virov na poveljniškem mostu, naprave za zapisovanje podatkov o potovanju in samodejne identifikacije ladje;

· pomorstvo (pisno in ustno): klasifikacija ladij, pregledi in spričevala, vrste in značilnosti ladij, splošno poznavanje glavnih konstrukcijskih delov ladje in nazivov vsakega posamičnega dela, nosilnost, vzdrževanje in pregled opreme, nadvodje in ugrez, sidra, krmila, nosilnost, izmeritev in stabilnost ladij - prečna začetna stabilnost in metacentrska višina, stabilnost pri velikih nagibnih kotih, vzvod stabilnosti, krivulja stabilnosti, vzdolžna stabilnost in določitev prevesa, dinamična stabilnost, stabilnost v posebnih razmerah, aktivno znanje in uporaba tabel, diagramov in računalnikov za stabilnost, pretega in obremenitev, poznavanje osnovnih postopkov pri delni izgubi rezervne plovnosti, nakladanje, razkladanje in zlaganje tovora, načrti in listine o tovoru, nevarni tovori, ventilacija tovora, zavarovanje tovora pri plovbi, naprave za nakladanje in razkladanje tovora, prevoz različnih tovorov,  označevanje težkih tovorov in enot tovora,  čiščenje in degaziranje tankov, , ladijsko skladišče, drenažni sistem ladje, ladijske vrvi, vzdrževanje ladje in opreme, vlačenje in reševanje ladij in oseb v morju,  ladja v doku, ladijska administracija, sredstva za reševanje, postopek pri požaru, vdoru vode, nasedanju in zapuščanju ladje, reševanju in obstanku na morju, protipožarna sredstva, ukrepi pred onesnaževanjem morja s plovil, izpolnjevanje zahtev Mednarodnega kodeksa o varnem upravljanju ladje (ISM kodeks), manevriranje z ladjo - manevrske lastnosti ladje, manevriranje z ladjo v različnih razmerah, približevanje pristanišču, pilotski ladji in drugim plovnim objektom, manevriranje po rekah in plitkih vodah, uporaba vlačilcev in vlačenje, zasidranje, privezovanje , manevriranje v oteženih razmerah;

· izogibanje trčenju na morju (ustno): predpisi o izogibanju trčenju na morju, mednarodni signalni kodeks, sredstva za optično in akustično signalizacijo po Morsejevem sistemu, signalne zastave;

· meteorologija in oceanografija (ustno): glavne definicije, atmosfera, temperatura, tlak, vlaga, oblaki - vrste in pomikanje oblakov, padavine, vetrovi, instrumenti za merjenje temperature in zračnega tlaka, moči in smeri vetra, vpliv meteoroloških razmer na navigacijo in tovor, karakteristike različnih vremenskih sistemov cikloni, anticikloni, in fronte in tropske nevihte, izogibanje centrom ciklonov m in tropskih neviht ter nevarni kvadranti, meteorološki bilteni, karte faksimile, ključ priročniki, meteorološka opazovanja, oceanski morski tokovi in valovi, lastnosti morja, led na morju, obvestila o vremenu, meteorološka služba, napoved vremena na podlagi lokalnih vremenskih razmer in podatkov pridobljenih iz vremenskih kart;

· angleški jezik (pisno in ustno): poznavanje ladijske in splošne pomorske terminologije, poznavanje klavzul v nakladnici, manifestu in v pogodbi o prevozu, ustrezno znanje angleškega jezika, ki omogoča praktično uporabo pomorskih kart in drugih publikacij, razumevanje meteoroloških obvestil in sporočil, ki se nanašajo na varnost ladje in plovbe, sposobnost jasnega izražanja v stiku z drugimi ladjami in obalnimi postajami ter sporazumevanje med osebami na ladji, sposobnost razumeti in aktivno uporabljati standardni slovar, ki ga je izdal IMO, sestavljanje raznih cirkularnih obvestil, vremenskega poročila, prijave pomorske nezgode in dokumenti o tovoru;  
· pomorsko pravo (ustno): pojem in delitev pomorskega prava, viri pomorskega prava, IMO - cilji, organizacija in način delovanja, mednarodne konvencije, kodeksi in pravila, pomorski zakonik, podzakonski predpisi, Konvencija Združenih narodov o pomorskem mednarodnem pravu, 1982, zaščita morja pred onesnaževanjem - globalne in regionalne konvencije (Barcelonska konvencija 1976 in protokoli), pomorsko mednarodno vojaško pravo, organi pomorske uprave - vloga in pristojnosti, strokovno tehnična opravila v zvezi z varnostjo plovbe, plovne poti, pristanišča in red v pristaniščih, morsko javno dobro, inšpekcijsko nadzorstvo varnosti plovbe, pravni pojem ladje in čolna, državna pripadnost in vpis ladje, stvarne pravice na ladji, kategorije plovbe, sposobnost ladje za plovbo, izmeritev in klasifikacija ladij, pregledi ladij in klasifikacijski zavodi, vsebina in cilji SOLAS konvencije, vsebina in cilji MARPOL konvencije, Mednarodna konvencija o pripravljenosti, odzivanju in sodelovanju pri onesnaženju z olji, 1990, Mednarodna konvencija o tovornih črtah, Mednarodna konvencija o izmeritvi ladij, ladijske listine in knjige, ladijska posadka - nazivi in pooblastila, STCW konvencija, konvencije Mednarodne organizacije dela o pogojih dela na ladji, pravica pomorščaka do repatriacije, pravice in dolžnosti članov posadke, pravice in dolžnosti poveljnika ladje, razpored straže, pojem lastnika ladje in ladjarja, pojem in vrste pogodb o izkoriščanju ladij, vrste pogodb o prevozu tovora, Haaško-visbijska pravila in Hamburška pravila o prevozu tovora, izvajanje pogodb o prevozu tovora - vkrcevanje tovora, čas vkrcevanja, prevozne listine (nakladnica, tovorni list), izročitev tovora prejemniku, odgovornost ladjarja, voznina, pogodbe o prevozu potnikov in prtljage, pogodbe o vlečenju in potiskanju, pogodbe o zakupu ladje, mednarodni predpisi o trčenju ladij, vrste trčenj po vzrokih, krivda in odgovornost za trčenje, pristojnost sodišč za trčenje, mednarodni predpisi o reševanju ljudi in premoženja na morju, pravice in dolžnosti reševalcev, določitev višine nagrade za reševanje, mednarodna pravila o skupnih havarijah, uporaba York Antwerpenskih pravil, postopek poveljnika po skupni havariji, neposlovna odškodninska odgovornost lastnika ladje in ladjarja, namen in vrste pomorskega zavarovanja.
	3. Prvi častnik krova na ladji z bruto tonažo med 500 in 3000 (STCW- preglednica A-II/2) 


Izpitni program za pridobitev pooblastila o nazivu »prvi častnik krova na ladji z bruto tonažo med 500 in 3000« obsega predmete: 

· navigacija (ustno): načrtovanje potovanja z upoštevanjem prepovedanih območij plovbe, meteoroloških stanj, slabe vidljivosti, sheme ločene plovbe, VTS območij, temeljito poznavanje in sposobnost uporabe pomorskih kart in priročnikov, tabele plime in oseke, obvestila pomorščakom, radijska navigacijska opozorila in obvestila v zvezi z urejanjem prometa na plovnih poteh, magnetizem, giroskop, kompas, vštevši napake in korekcije, brzinomeri in globinomeri, navtične tablice, določevanje točke ladje s terestričnimi objekti in nebesnimi telesi, uporaba modernih elektronskih navigacijskih pripomočkov, loksodroma, optični in akustični pripomočki v navigaciji, kronometer, sekstant, plovba ladje po kanalih, ožinah, rekah, na območju megle in plavajočega ledu, plovba pod vplivom toka in vetra, luči in označbe na plovnih poteh, način opravljanja straže v krovni službi, upravljanje človeških virov na poveljniškem mostu, naprave za zapisovanje podatkov o potovanju in samodejne identifikacije ladje;

· pomorstvo (ustno): klasifikacija ladij, pregledi in spričevala, značilnosti ladij, splošno poznavanje glavnih konstrukcijskih delov ladje in nazivov posameznih delov, deli ladijske strukture, ki so pomembni za varnost ladje, osnovne manevrske lastnosti ladij in efekti nosilnosti, ugreza, trima, hitrosti in razdalje od dna do kobilice na obračalni krog in zaustavitveno pot ladje, in sistemi manevriranja ter privez in sidranje ladij, iskanje in ugotavljanje možnih škod in korozije na skladiščih prostorih, skladiščnih pokrovih in balastnih tankih, vzdrževanje in pregled opreme, nadvodje in ugrez, sidra, krmila, nosilnost, izmeritev in stabilnost ladij, aktivno znanje in uporaba tabel, diagramov in računalnikov za stabilnost, pretega in obremenitev, poznavanje osnovnih postopkov pri delni izgubi rezervne plovnosti, nakladanje, razkladanje in zlaganje tovora, načrti in listine o tovoru, nevarni tovori, ventilacija tovora, zavarovanje tovora pri plovbi, naprave za nakladanje in razkladanje tovora, ladijsko skladišče, drenažni sistem ladje, ladijske vrvi, vzdrževanje ladje in opreme, manevriranje pri vlačenju in reševanju e ladij in oseb v morju, spravljanje ladje v dok, ladijska administracija, sredstva za reševanje, postopek pri požaru, vdoru vode, nasedanju in zapuščanju ladje, reševanju in obstanku na morju, protipožarna sredstva, ukrepi za preprečevanje pred onesnaževanjem morja;
· izogibanje trčenju na morju (ustno): predpisi o izogibanju trčenju na morju, mednarodni signalni kodeks, sredstva za optično in akustično signalizacijo po Morsejevem sistemu, signalne zastave;
· meteorologija in oceanografija (ustno): atmosfera, temperatura, tlak, vlaga, oblaki in padavine, vetrovi, instrumenti za merjenje temperature, zračnega tlaka, moči in smeri vetra, karte faksimile, interpretiranje  meteoroloških razmer na navigacijo in tovor, poznavanje karakteristik različnih vremenskih sistemov, cikloni, anticikloni in fronte, izogibanje ciklonom, meteorološki bilteni, meteorološka opazovanja, morski tokovi in valovi,  led na morju, osnovni elementi za vremensko napoved, obvestila o vremenu;

· angleški jezik (pisno in ustno): poznavanje ladijske in splošne pomorske terminologije, poznavanje klavzul v nakladnici, manifestu in v pogodbi o prevozu, ustrezno znanje angleškega jezika, ki omogoča praktično uporabo pomorskih kart in drugih publikacij, razumevanje meteoroloških obvestil in sporočil, ki se nanašajo na varnost ladje in plovbe, sposobnost jasnega izražanja v stiku z drugimi ladjami in obalnimi postajami ter sporazumevanje med osebami na ladji, sposobnost razumeti in aktivno uporabljati standardni slovar, ki ga je izdal IMO, sestavljanje vremenskega poročila, prijave pomorske nezgode in dokumenti o tovoru; 
· pomorsko pravo (ustno): pojem in delitev pomorskega prava, viri pomorskega prava, pomorsko mednarodno pravo, pomorsko upravno pravo, pomorsko civilno pravo, pomorsko delovno pravo, pravna delitev morja, organi pomorske uprave - vloga in pristojnosti, Mednarodni kodeks varnega upravljanja ladij (ISM kodeks), nadzor države zastave in države pristanišča, pravni pojem ladje in čolna, državna pripadnost in vpis ladje, kategorije plovbe, sposobnost ladje za plovbo, izmeritev in klasifikacija ladij, pregledi ladij in klasifikacijski zavodi, vsebina in cilji SOLAS konvencije, vsebina in cilji MARPOL konvencije, Mednarodna konvencija o tovornih črtah, ladijske listine in knjige, ladijska posadka - nazivi in pooblastila, pravice in dolžnosti članov posadke, pravice in dolžnosti poveljnika ladje, razpored straže, pojem lastnika ladje in ladjarja, pojem in vrste pogodb o izkoriščanju ladij, vrste pogodb o prevozu tovora, izvajanje pogodb o prevozu tovora - vkrcevanje tovora, čas vkrcevanja, prevozne listine (nakladnica, tovorni list), izročitev tovora prejemniku, odgovornost ladjarja, voznina, pogodbe o prevozu potnikov in prtljage, pogodbe o vlečenju in potiskanju, pogodbe o zakupu ladje, mednarodni predpisi o trčenju ladij, vrste trčenj po vzrokih, krivda in odgovornost za trčenje, mednarodni predpisi o reševanju ljudi in premoženja na morju, pravice in dolžnosti reševalcev, določitev višine nagrade za reševanje, mednarodna pravila o skupnih havarijah, namen in vrste pomorskega zavarovanja.

	4. Častnik krovne straže na ladji z bruto tonažo do 500 (STCW- preglednica A-II/3)


Izpitni program za pridobitev naziva »častnik krovne straže na ladji z bruto tonažo do 500« obsega predmete:

· navigacija (ustno): pomorske karte in delo z njimi, priročniki za plovbo po Jadranskem, Sredozemskem in Črnem morju, luči in označbe na plovni poti, različne metode določevanja točke ladje s terestričnimi objekti in nebesnimi telesi, uporaba kompasa, magnetizem, girokompasi-deviacija, navtične tablice, globinomeri, brzinomeri, radar, način opravljanja straže v krovni službi, zahteve sistema obveznega javljanja ladij in VTS postopki, načrtovanje potovanja in plovbe v vseh vremenskih razmerah ter pri tem upoštevanje prepovedanih območij plovbe, meteoroloških stanj, slabe vidljivosti, sheme ločene plovbe, VTS območij idr.;

· pomorstvo (ustno): klasifikacija ladij, pregledi in spričevala, značilnosti ladij, osnovne manevrske lastnosti ladij in sistemi manevriranja ter privez in sidranje ladij, nosilnost, vzdrževanje in pregled opreme, nadvodje in ugrez, sidra, krmila, osnove stabilnosti ladje, nakladanje, razkladanje in zlaganje tovora, nevarni tovori, zavarovanje tovora pri plovbi, naprave za nakladanje in razkladanje tovora, ladijsko skladišče, drenažni sistem ladje, ladijske vrvi, vzdrževanje ladje in opreme, vlačenje in reševanje ladij in oseb v morju, sredstva za reševanje, postopek pri požaru, vdoru vode, nasedanju in zapuščanju ladje, reševanju in obstanku na morju, protipožarna sredstva, ukrepi pred onesnaževanjem morja s plovil, krmiljenje v sili, organizacija službe vleke, reševanje ljudi iz morja, nudenje pomoči ladjam v stiski, sprejemanje ustreznih postopkov v primeru izrednih razmer v pristanišču;

· varstveni ukrepi (ustno): tehnični in varstveni ukrepi na ladji, viri poškodb, osebna in kolektivna zaščitna sredstva, osnove o ladijski higieni, nalezljive in druge specifične bolezni ter varstvo pred njimi, postopek pri mehaničnem, toplotnem in električnem udaru, prva pomoč na ladji, ladijska ambulanta in zdravila;

· izogibanje trčenju na morju (ustno): predpisi o izogibanju trčenju na morju, mednarodni signalni kodeks, sredstva za optično in akustično signalizacijo po Morsejevem sistemu, signalne zastave;

· pomorsko pravo (ustno): delitev morja, vpis ladij, ladijske listine in knjige, ladijska administracija, red na ladji, osnove o pomorskem prevozu, listine o tovoru, dolžnosti poveljnika in članov posadke ladje, red v pristaniščih, dolžnosti poveljnika pri poškodbi ladje, trčenju, nasedanju, vlačenju in pomoči drugi ladji, pomorska nesreča, inšpekcijsko in carinsko nadzorstvo, preprečevanje onesnaževanja morja, pomorski zakonik, poznavanje ustreznih konvencij mednarodne pomorske organizacije, Mednarodni kodeks varnega upravljanja ladij (ISM kodeks), nadzor države zastave in države pristanišča, upravljanje s človeškimi viri, delovni čas in čas počitka pomorščaka, dolžnosti poveljnika pri pilotaži; 
· meteorologija (ustno): glavne definicije, atmosfera, temperatura, tlak, vlaga vetrovi, instrumenti za merjenje temperature in zračnega tlaka, morski tokovi in megla na Jadranskem morju in Sredozemlju ter njihov vpliv na navigacijo, oblaki - vrste in pomikanje oblakov, osnovni elementi za vremensko napoved, obvestila o vremenu, meteorološka služba.

	5. Poveljnik ladje z bruto tonažo do 500 (STCW -preglednica A-II/3)


Izpitni program za pridobitev naziva »poveljnik ladje z bruto tonažo do 500« obsega predmete:

· vodstvene sposobnosti (ustno): planiranje potovanja v vseh pogojih, krmiljenje v sili, ureditev vleke, reševanje ljudi iz morja, nudenje pomoči ladji v stiski, presoja aktivnosti potrebnih v primeru pojava izrednih razmer v pristanišču.   
	6. Član posadke v sestavi krovne straže (STCW- preglednica A-II/4)


Izpitni program za pridobitev pooblastila o nazivu »član posadke v sestavi krovne straže« obsega predmete:

· krmarjenje (ustno): povelja za krmarjenje v slovenskem in angleškem jeziku, uporaba ladijskih kompasov, ročno in avtomatsko krmarjenje;

· opravljanje straže (ustno): dolžnosti člana posadke v sestavi krovne straže, opazovanje v vseh vremenskih razmerah, postopki pri zamenjavi in predaji straže, osnovno poznavanje postopkov za preprečevanje onesnaženja; 
· pomorstvo (ustno): dolžnosti ob izrednih dogodkih, alarmni signali, pirotehnični signali, EPIRB, SART, preprečevanje lažnih alarmov in postopki za preklic lažnega alarma. 
	7. Usposobljeni pomorščak krova (STCW- preglednica A-II/5) 


Izpitni program za pridobitev pooblastila o nazivu »usposobljeni pomorščak krova« obsega predmete:

· krmarjenje (ustno): poznavanje povelj za krmarjenje v slovenskem in angleškem jeziku in sposobnost komuniciranja s častnikom straže v zvezi z izvajanjem straže, dolžnosti in postopki pri izvajanju straže, zamenjavi in predaji straže, načela varnega izvajanja straže, poznavanje sistema in postopkov privezovanja, poznavanje postopkov ter povelj pri privezovanju na boje;
· ravnanje s tovorom (ustno): poznavanje postopkov za varno ravnanje, nakladanje in pričvrstitev ter skladiščenje tovora, vključno z nevarnimi in zdravju škodljivimi snovmi in tekočinami, osnovno znanje o določenih vrstah tovora in posebnih oznakah iz IMDG kodeksa ter s tem povezani varnostni ukrepi;
· nadzorovanje delovanja ladje ter skrb za ljudi na ladji (ustno): poznavanje opreme na krovu: delovanje in uporaba ventilov in črpalk, škripcev, žerjavov, tovornih drogov ter druge opreme, delovanje in uporaba vitel, skladiščni pokrovi, vodotesna vrata ter druga oprema, vrste vrvi, kablov in verige, njihova sestava, uporaba, označevanje, vzdrževanje in pravilno shranjevanje, uporaba in poznavanje osnovnih znakov pri uporabi vitel, žerjavov in druge opreme, oprema za sidrenje, poznavanje postopkov za delo na višini ter postavitev pilotske lestve in vzdižnih stopnic, uporaba in ravnanje s tovorno opremo, uporaba zastav Mednarodnega signalnega kodeksa, varnost pri delu, preprečevanje onesnaženja morja in ravnanje v primeru onesnaženja, uporaba in ravnanje z rešilnimi in reševalnimi sredstvi ter tehnike preživetja na morju; 
· vzdrževanje in popravila (ustno): uporaba sredstev in opreme za barvanje, podmazovanje in čiščenje, poznavanje in izvajanje rednih vzdrževalnih del in popravil, razumevanje priporočil proizvajalcev ter ladijskih navodil, poznavanje varnega ravnanja z odpadki, uporaba in vzdrževanje orodij.  
Strojna služba
	8. Častnik strojne straže na ladji s pogonskim strojem z močjo 750 kW ali več (STCW -preglednica A-III/1)


Izpitni program za pridobitev pooblastila o nazivu »častnik strojne straže na ladji s pogonskim strojem  z močjo 750 kW ali več« obsega predmete:

· ladijski postroji (ustno in praktično): vrste in način delovanja ladijskih motorjev, zagon in zaustavljanje motorjev, oskrbovanje motorjev pri obratovanju, izkoriščanje ladijskih motorjev in ekonomičnost obratovanja, izračun moči motorja s pomočjo indikatorskih diagramov, sistemi za hlajenje in mazanje ladijskih strojev, avtomatizacija glavnega motorja, alarmne naprave in daljinsko krmiljenje motornih postrojev na ladji, fizikalne in kemične lastnosti goriva in maziva, priprava goriva in maziva za uporabo, vzdrževanje ladijskih postrojev, vrste in namen pomožnih strojev in naprav, rezervoarji za gorivo, mazivo in vodo, vrste in delitev ladijskih kotlov in turbin, naprave za oskrbovanje kotlov, goriva in kotelska voda, balastna in kalužna drenaža, ventili, filtri, sistemi odpadnih, sanitarnih in zaoljenih vod, opravljanje straže v strojni službi;

· ladijski parni kotli in turbine (ustno in praktično): konstrukcijsko in funkcijsko poznavanje ladijskih parnih kotlov, ladijskih parnih turbin, izkoriščanje in ekonomičnost obratovanja kotla, parnih turbin, izračun moči, avtomatizacija in varnostni ukrepi pri ladijskih parnih kotlih in turbinah, oskrbovanje, vzdrževanje in razstavljanje ladijskih parnih kotlov in turbin, obdelava  napajalne in hladilne vode v ladijskih postrojih;

· ladijski pomožni stroji in naprave (ustno in praktično): konstrukcijsko in funkcijsko poznavanje vseh ladijskih pomožnih strojev in naprav, avtomatizacija pomožnih strojev in naprav, način delovanja, delitev in glavne značilnosti ladijskih hladilnih naprav, delitev in vzdrževanje ladijskih krovnih strojev in naprav;

· ladijska elektrotehnika in avtomatizacija (ustno in praktično): konstrukcijsko in funkcijsko poznavanje ladijskih električnih strojev, instalacij in naprav, uporaba, vzdrževanje in ekonomičnost ladijskih električnih strojev, naprav in instalacij, viri električne energije in vrste toka, elektronika in avtomatizacija v funkciji varnosti ladijskih postrojev, električni merilni instrumenti, vzdrževanje in ravnanje z električnimi postroji;

· pomorski predpisi (ustno): ladijske listine in knjige in njihovo vodenje, klasifikacijski zavodi, tehnični pregledi, tehnični in drugi predpisi o varnosti ladje, ladijskih naprav in instrumentov, posadke, potnikov in tovora;

· varstveni ukrepi (ustno): viri poškodb pri delu, osebna in kolektivna zaščita na ladji, varstvo pri delu v strojnici, ukrepi pred onesnaževanjem morja z ladje, dolžnosti pri zapuščanju ladje, požaru, vdoru vode in onesnaženju;
· angleški jezik (pisno in ustno): poznavanje tehnične terminologije, sporazumevanje, sestavljanje strokovne naročilnice za potrebe ladijskega obrata, sestavljanje poročil o havarijah ladijskih postrojev.
	9. Drugi častnik stroja na ladji s pogonskim strojem z močjo 3000 kW ali več (STCW- preglednica A-III/2)


Izpitni program za pridobitev pooblastila o nazivu »drugi častnik stroja na ladji s pogonskim strojem z močjo 3000 kW ali več« obsega predmete:

· ladijski postroji (ustno in praktično): vrste in način delovanja ladijskih motorjev, zagon in zaustavljanje motorjev, oskrbovanje motorjev pri obratovanju, izkoriščanje ladijskih motorjev in ekonomičnost obratovanja, izračun moči motorja s pomočjo indikatorskih diagramov, sistemi za hlajenje in mazanje ladijskih strojev, avtomatizacija glavnega motorja, alarmne naprave in daljinsko krmiljenje motornih postrojev na ladji, fizikalne in kemične lastnosti goriva in maziva, priprava goriva in maziva za uporabo, vzdrževanje ladijskih postrojev, vrste in namen pomožnih strojev in naprav, rezervoarji za gorivo, mazivo in vodo, vrste in delitev ladijskih kotlov in turbin, naprave za oskrbovanje kotlov, goriva in kotelska voda, balastna in kalužna drenaža, ventili, filtri, sistemi odpadnih, sanitarnih in zaoljenih vod, organizacija dela posadke stroja, izračun zalog in porabe goriva, maziva, vode, potrošnega materiala, opravljanje straže v strojni službi;

· ladijski parni kotli in turbine (ustno in praktično): konstrukcijsko in funkcijsko poznavanje ladijskih parnih kotlov, ladijskih parnih turbin, izkoriščanje in ekonomičnost obratovanja kotla, parnih turbin, izračun moči, avtomatizacija in varnostni ukrepi pri ladijskih parnih kotlih in turbinah, oskrbovanje, vzdrževanje in razstavljanje ladijskih parnih kotlov in turbin, obdelava napajalne in hladilne vode v ladijskih postrojih;

· ladijski pomožni stroji in naprave (ustno in praktično): vrste in namen pomožnih strojev in naprav, obratovanje, izkoriščanje in vzdrževanje pomožnih strojev in naprav, organizacija dela posadke stroja za delo z vsemi pomožnimi stroji in napravami na ladji, ekonomičnost obratovanja pomožnih strojev in naprav, odpravljanje okvar na pomožnih strojih in napravah, avtomatizacija pomožnih strojev in naprav, način delovanja, delitev in glavne značilnosti ladijskih hladilnih naprav, delitev in vzdrževanje ladijskih krovnih strojev in naprav;

· ladijska elektrotehnika in avtomatizacija (ustno in praktično): konstrukcijsko in funkcijsko poznavanje ladijskih električnih strojev, instalacij in naprav, uporaba, vzdrževanje in ekonomičnost ladijskih električnih strojev, naprav in instalacij, viri električne energije in vrste toka, avtomatizacija ladijskega strojnega kompleksa, elektronika in avtomatizacija v funkciji varnosti ladijskih postrojev, električni merilni instrumenti, vzdrževanje in ravnanje z električnimi postroji;

· pomorski predpisi (ustno): ladijske listine in knjige in njihovo vodenje, klasifikacijski zavodi, tehnični pregledi, tehnični in drugi predpisi o varnosti ladje, ladijskih naprav in instrumentov, posadke, potnikov in tovora;

· varstveni ukrepi (ustno): viri poškodb pri delu, osebna in kolektivna zaščita na ladji, varstvo pri delu v strojnici, ukrepi pred onesnaževanjem morja z ladje, dolžnosti pri zapuščanju ladje, požaru, vdoru vode in onesnaženju;
· angleški jezik (pisno in ustno): poznavanje tehnične terminologije, sporazumevanje, sestavljanje strokovne naročilnice za potrebe ladijskega obrata, sestavljanje poročil o havarijah ladijskih postrojev.
	10. Drugi častnik stroja na ladji s pogonskim strojem z močjo med 750 in 3000 kW ali več (STCW- preglednica A-III/3)


Izpitni program za pridobitev pooblastila o nazivu »drugi častnik stroja na ladji s pogonskim strojem z močjo med 750 in 3000 kW ali več« obsega predmete:

· ladijski postroji (ustno in praktično): 
· ladijski parni kotli in turbine (ustno in praktično): 
· ladijski pomožni stroji in naprave (ustno in praktično): 
· ladijska elektrotehnika in avtomatizacija (ustno in praktično): 
· pomorski predpisi (ustno): 
· varstveni ukrepi (ustno): 
· angleški jezik (pisno in ustno): 
	11. Član posadke v sestavi strojne straže (STCW preglednica A-III/4)


Izpitni program za pridobitev pooblastila o nazivu »član posadke v sestavi strojne straže« obsega predmete:

· opravljanje straže (ustno): opravljanje kontrole prostorov strojnice, kontrola dela separatorjev, opravljanje meritev tankov v strojnici, obveščanje o ugotovljenih pomanjkljivostih;

· ladijski postroji (ustno): vrste in način delovanja ladijskih motorjev, zagon in zaustavljanje motorjev, sistemi za hlajenje in mazanje ladijskih strojev, vrste in namen pomožnih strojev in naprav, rezervoarji za gorivo, mazivo in vodo, vrste in delitev ladijskih parnih kotlov in turbin, naprave za oskrbovanje kotlov, fizikalne in kemične lastnosti goriv in maziv, ravnanje z gorivi in mazivi, kotelska voda, balastna in kalužna drenaža, ventili, filtri, sistemi odpadnih, sanitarnih in zaoljenih vod; 
· varstveni ukrepi (ustno): viri poškodb pri delu, osebna in kolektivna zaščita na ladji, ukrepi pred onesnaževanjem morja z ladje, dolžnosti pri zapuščanju ladje, požaru, vdoru vode in onesnaženju.

	12. Usposobljeni pomorščak stroja (STCW preglednica A-III/5)


Izpitni program za pridobitev pooblastila o nazivu »usposobljeni pomorščak stroja« obsega predmete:

· ladijski postroji (ustno): poznavanje povelj in sposobnost komuniciranja s častnikom straže v zvezi z izvajanjem straže, dolžnosti in postopki pri izvajanju straže, zamenjavi in predaji straže, načela varnega izvajanja straže, osnovno poznavanje delovanja glavnih pogonskih strojev in pomožnih strojev in naprav, osnovno poznavanje nadzora tlakov, temperatur in nivojev pogonskih strojev in pomožnih strojev in naprav, poznavanje sistema goriva ter metod za prečrpavanje goriva, poznavanje varne uporabe, varnega delovanja in vzdrževanja kalužnega in balastnega cevovoda, varna uporaba črpalk in ventilov, dvižnih naprav, vodotesnih vrat, odprtin in pokrovov, poznavanje osnovnih znakov za uporabo dvižnih naprav in vitel;          
· električni, elektronski in nadzorni sistemi (ustno): varna uporaba in delovanje električnih naprav, vzroki povzročitve in varnostni ukrepi za preprečitev električnega udara;
· vzdrževanje in popravila (ustno): uporaba sredstev in opreme za barvanje, podmazovanje in čiščenje, poznavanje izvajanja postopkov osnovnega vzdrževanja in popravil, poznavanje tehnik priprave površin, poznavanje varnega odlaganja odpadnih snovi, uporaba varnih navodil proizvajalcev in ladijskih navodil, pravilna uporaba in vzdrževanje orodij za delo in merilnih naprav,poznavanje kovinarskega dela; 
· nadzorovanje delovanja ladje in skrb za ljudi na ladji (ustno): poznavanje postopkov za varno ravnanje, pričvrstitev in skladiščenje zalog, poznavanje postopkov za preprečevanje onesnaževanja morskega okolja, poznavanje uporabe in delovanja opreme za preprečevanje onesnaževanja, poznavanje potrjenih metod za odlaganje snovi, ki onesnažujejo morje, poznavanje varnih delovnih postopkov in osebne varnosti na ladji.
	13. Častnik elektronik (STCW preglednica A-III/6)


Izpitni program za pridobitev pooblastila o nazivu »častnik elektronik« obsega predmete:

· ladijsko strojništvo (ustno in praktično): osnovno poznavanje prenosa toplote, mehanike, hidromehanike, priprava sistema vodenja pogonskih in pomožnih strojev na zagon, načela varne uporabe in delovanje električnih naprav, vzroki za povzročitev električnega udara in varnostni ukrepi za njegovo preprečitev, osnove strojnih sistemov: glavni pogonski stroji, pomožni stroji v ladijskem obratu, krmilni sistemi, sistemi za ravnanje s tovorom, palubni stroji in naprave, sistemi za udobje posadke; električni motorji in sistemi njihovega vodenja;
· ladijska elektroenergetika (ustno in praktično): tehnologija visokih napetosti, poznavanje posebnosti  visokonapetostnih sistemov in nevarnosti, ki jih povzročajo delovne napetosti nad 1.000 voltov, varnostni ukrepi in postopki v izrednih dogodkih, zavedanje nevarnosti in varnostnih ukrepov za varno vodenje in vzdrževanje energetskih sistemov z napetostmi nad 1.000 volti, osnovno znanje o električnem generatorju in razvodnem sistemu, pripravi, zagonu, vklapljanju  in preklopu generatorja, nadzor generatorskih in razvodnih sistemov, porazdelitev obremenitve generatorjev, varno vzpostavljanje in prekinjanje povezav med stikalnimi omarami in razdelilnimi ploščami oz. postopek ločevanja električne opreme od omrežja, ki je potreben, preden se osebju dopusti delo na postroju; električni pogon ladij;
· ladijska avtomatika (ustno in praktično): osnovno poznavanje elektrotehnike, teorije električnih strojev, osnov elektronike in energetske elektronike; električne razdelilne plošče in električna oprema, elektronski sistemi, instrumentacijski sistemi, sistemi za alarmiranje in nadzorni sistemi, elektromotorni pogoni, tehnologija elektrotehniških materialov, osnovno znanje o elektronski opremi: karakteristike osnovnih elementov električnih vezij, diagrami poteka avtomatiziranih sistemov, funkcije in lastnosti krmilnikov mehanskih sistemov, vključno z upravljanjem glavnega pogona in nadzorom samodejnega sistema parnega postrojenja, sistemi in tehnike samodejnega upravljanja, elektrohidravlični in elektropnevmatski regulacijski sistemi, visokonapetostne instalacije, vezja za sekvenčno krmiljenje in z njimi povezani sistemi, osnovno znanje o sistemih nadzora: vrste samodejnih regulacijskih metodologij in karakteristik, karakteristike proporcionalno-integrirnih-diferencirnih (PID) regulatorjev in z njimi povezane naprave za vodenje procesov;
· ladijska elektronika (ustno in praktično): razumevanje glavnih lastnosti obdelave podatkov, izgradnje in uporabe ladijskih računalniških omrežij, uporabe računalnika na poveljniškem mostu, v ladijskem obratu ter v komercialne namene; delo z vsemi internimi ladijskimi komunikacijskimi sistemi, električni in elektronski sistemi v vnetljivem okolju; varnostni ukrepi in postopki za delo na ladijskih električnih sistemih, vzdrževanje in popravila opreme električnega sistema, stikalnih omar, elektromotorjev, generatorjev in enosmernih električnih sistemov s pripadajočo opremo, odkrivanje električnih okvar, iskanje mesta okvare in ukrepi za preprečevanje škode; izdelava in delovanje električne opreme za preizkušanje in merjenje; preverjanje delovanja in preverjanje zanesljivosti delovanja opreme in njenih konfiguracij: sistema vodenja, sklopa za samodejno vodenje, zaščitnih sklopov; razlaga električnih in elektronskih shem. Praktično znanje potrebno za preizkušanje, vzdrževanje, iskanje okvar, za popravljanje in za vračanje električne in elektronske opreme za vodenje v stanje delovanja;
· nadzorovanje delovanja ladje in skrb za ljudi na ladji (ustno in praktično): poznavanje postopkov za preprečevanje onesnaževanja morskega okolja, poznavanje uporabe in delovanja opreme za preprečevanje onesnaževanja, poznavanje potrjenih metod za odlaganje snovi, ki onesnažujejo morje, preprečevanje požara in protipožarna sredstva, sposobnost organiziranja vaj preprečevanja požarov, poznavanje vrst in procesa gorenja, poznavanje sistema za protipožarno zaščito, preprečevanje požara in protipožarna sredstva, ukrepanje v primeru požara, tudi vključujoč požare na oljnih tankerjih; sposobnost organiziranja vaj zapuščanja plovila in poznavanje dela reševalnih ladij in ladij za iskanje in reševanje, njihovih sredstev in naprav za spuščanje, ter njihove opreme, vključujoč radijska sredstva za reševanje, satelitski svetilnik EPIRB, SART, obleke za zaščito v vodi in sredstva za zaščito pred izgubo toplote; praktična uporaba medicinskih priročnikov in nasvetov, dobljenih po radijski zvezi, skupaj s sposobnostjo učinkovitega postopanja na temelju pridobljenega znanja v primeru nesreč ali bolezni, ki se lahko pojavijo na ladji, poznavanje postopkov za varno ravnanje, pričvrstitev in skladiščenje zalog, poznavanje varnih delovnih postopkov in osebne varnosti na ladji, znanje o upravljanju s človeškimi viri in z izobrazbo osebja na krovu, sposobnost upravljanja z zadanimi nalogami in obsegom dela: načrtovanje in koordiniranje, dodeljevanje nalog osebju, omejitve časa in virov, odrejanje prioritet; 

· angleški jezik (pisno in ustno): poznavanje tehnične terminologije za sporazumevanje, za razumevanje  in uporabo strokovnih besedil s področja ladijskega strojništva, za sestavljanje poročil o havarijah ladijskih postrojev in za opravljanje drugih častniških dolžnosti;
	14. Ladijski električar (STCW preglednica A-III/7)


Izpitni program za pridobitev pooblastila o nazivu »ladijski električar« obsega predmete:

· varnost in zaščita pri delu z električno opremo (ustno in praktično) načela varnega dela z električno opremo: varen začetek dela ali popravila, postopek ločevanja, postopki ob izrednih dogodkih, različne napetosti na ladij, znanje o vzrokih za električni udar in ukrepi za preprečitev udara;
· ladijske električne naprave (ustno in praktično) osnovno znanje o delovanju električnih in mehanskih sistemov: glavni pogon z ladijskim elektroenergetskim izvorom, pomožni stroji v ladijskem obratu, sistem krmiljenja smeri plovbe, sistem za operacije s tovorom, sistemi na poveljniškem mostu, sistemi za udobje posadke, tehnologija električnih in elektromehanskih strojev, električne razvodne plošče in električna oprema, temelji avtomatizacije, sistemov vodenja in njihove tehnologije, instrumenti, alarmni in nadzorni sistemi, električni pogoni, elektro-hidravlični in elektro-pnevmatski krmilni sistemi, sklapljanje, porazdelitev obremenitve in spreminjanje sheme električnega omrežja;         

· vzdrževanje in popravila ladijskih električnih sistemov (ustno in praktično) varnostni ukrepi in postopki za delo na ladijskih električnih sistemih, delo po varnih postopkih, konstrukcijske in delovne lastnosti ladijskih izmeničnih in enosmernih sistemov in opreme, uporaba merilnih instrumentov, električnega ter ročnega orodja za iskanje napak, vzdrževanje in za popravila.  

Radijska služba

	15. GMDSS radijski operater s splošnim pooblastilom (STCW preglednica A-IV/2)


Izpitni program za pridobitev pooblastila o nazivu »GMDSS radijski operater s splošnim pooblastilom« obsega predmete:

· pravila o radijski službi (ustno): poznavanje postopkov za vzpostavljanje zvez na VHF GMDSS opremi, komunikacije v stiski, nujnosti in varnosti, telefoni in telexi (javna korespondenca) in taksiranje, navigacijska opozorila, vremenska poročila, zdravniški nasveti na morskem področju, frekvence/kanali dodeljeni za varnost in nevarnost na MF in  VHF frekvenčnem področju na GMDSS opremi, namen in vrsta oddajanja, dovoljene vrste oddajanja, obsegi, načini dela in uporaba frekvenc, ki so dodeljena za nevarnost, varnost in javno korespondenco v HF in satelitskem frekvenčnem in javno korespondenco v MF in VHF frekvenčnem področju, zaščita VHF kanalov za nevarnost in varnost pred škodljivimi motnjami in načini preprečevanja motenj, uporaba mednarodnega signalnega kodeksa, uporaba standardnega pomorskega navtičnega slovarja, uporaba Priročnika o iskanju in reševanju za trgovske ladje (MERSAR), uporaba mednarodne tabele za črkovanje črk in številk, varstveni ukrepi za varnost ladje in osebja pred nevarnostmi v zvezi z radijskimi napravami vključujoč električne, radiacijske, kemične in mehanske nevarnosti, metode gašenja požarov na radijskih napravah;

· GMDSS (ustno): osnovni koncept in funkcije sistema, podsistemi GMDSS, elektronski radarski reflektor, VHF prenosna radijska postaja, minimalni sistem in oprema na ladjah glede na področja plovbe, postopki pri avtomatičnih komunikacijah - komunikacije za nevarnost, naprave in komunikacijske mreže na obali, uporaba računalnika v GMDSS sistemu, viri napajanja GMDSS naprav, poznavanje dela in uporabe vseh GMDSS naprav, pošiljanje in sprejemanje z radiotelefonsko postajo in radiotelexom;

· komunikacija (ustno): satelitska komunikacija - INMARSAT sistem - vesoljni segment, obalne zemeljske postaje, ladijske zemeljske postaje, INMARSAT služba - alarmi v smereh ladja - obala, obala - ladja in ladja - ladja, INMARSAT EPIRB satelitski sistem, COSPAS - SARSAT sistem - opis podsistemov; zemeljska komunikacija - sistem digitalnega selektivnega klica, HF, MF in VHF GMDSS postaje; komunikacije za objavljanje pomorskih varnostnih poročil - NAVTEX služba, NAVAREA služba, satelitski razširjeni sprejemnik skupinskega poziva (EGC);

· delo na GMDSS napravah ali na simulatorju (praktično): oddajanje signalov za stisko z ladje na obalo s pomočjo najmanj dveh različnih in med seboj neodvisnih sredstev, s katerimi je možno opravljati radio komunikacije, oddajanje in sprejemanje signalov za stisko med dvema ladjama, sprejemanje signalov za stisko, ki jih oddaja obalna radijska postaja, oddajanje in sprejemanje vsklajenih komunikacij, ki se nanašajo na iskanje in reševanje na morju, oddajanje in sprejemanje komunikacij na prizorišču stiske, oddajanje in sprejemanje signalov za lokalizacijo, sprejemanje informacij, ki se nanašajo na varnost plovbe, oddajanje in sprejemanje splošnih radijskih komunikacij z obalnimi radijskimi postajami oziroma mrežami: komuniciranje med dvema ladjama;
· angleški jezik (pisno): natančno poznavanje terminologije iz področja komunikacij.

	16. GMDSS radijski operater z omejenim pooblastilom (STCW preglednica A-IV/2)


Izpitni program za pridobitev pooblastila o nazivu »GMDSS radijski operater z omejenim pooblastilom« obsega predmete:

· pravila o radijski službi (ustno): poznavanje postopkov za vzpostavljanje zvez na VHF GMDSS opremi, komunikacije v stiski, nujnosti in varnosti, telefoni in telexi (javna korespondenca) in taksiranje, navigacijska opozorila, vremenska poročila, zdravniški nasveti na morskem področju A, frekvence/kanali dodeljeni za varnost in nevarnost na VHF frekvenčnem področju na GMDSS opremi, namen in vrsta oddajanja, dovoljene vrste oddajanja, obsegi, načini dela in uporaba frekvenc, ki so dodeljena za nevarnost, varnost in javno korespondenco na VHF frekvenčnem področju, zaščita VHF kanalov za nevarnost in varnost pred škodljivimi motnjami in načini preprečevanja motenj, uporaba mednarodnega signalnega kodeksa, uporaba standardnega pomorskega navtičnega slovarja, uporaba Priročnika o iskanju in reševanju za trgovske ladje (MERSAR), uporaba mednarodne tabele za črkovanje črk in številk, varstveni ukrepi za varnost ladje in osebja pred nevarnostmi v zvezi z radijskimi napravami vključujoč električne, radiacijske, kemične in mehanske nevarnosti, metode gašenja požarov na radijskih napravah;

· GMDSS (ustno): osnovni koncept in funkcije sistema, podsistemi GMDSS, elektronski radarski reflektor, VHF prenosna radijska postaja, minimalni sistem in oprema na ladjah v morskem področju A1, postopki pri avtomatičnih komunikacijah - komunikacije za nevarnost, naprave in komunikacijske mreže na obali, viri napajanja GMDSS naprav, poznavanje dela in uporabe vseh GMDSS naprav na področju plovbe A1, oddajanje in sprejemanje z VHF radiotelefonsko postajo;

· komunikacija (ustno): satelitska komunikacija - INMARSAT EPIRB satelitski sistem, COSPAS - SARSAT sistem; zemeljska komunikacija - komercialna VHF radio služba, sistem digitalnega selektivnega klica, radio telex sitem; komunikacije za objavljanje pomorskih varnostnih poročil - NAVTEX služba;
· delo na GMDSS napravah ali na simulatorju (praktično): oddajanje signalov za stisko z ladje na obalo s pomočjo najmanj dveh različnih in med seboj neodvisnih sredstev, s katerimi je možno opravljati radio komunikacije, oddajanje in sprejemanje signalov za stisko med dvema ladjama, sprejemanje signalov za stisko, ki jih oddaja obalna radijska postaja, oddajanje in sprejemanje usklajenih komunikacij, ki se nanašajo na iskanje in reševanje na morju, oddajanje in sprejemanje komunikacij na prizorišču stiske, oddajanje in sprejemanje signalov za lokalizacijo, sprejemanje informacij, ki se nanašajo na varnost plovbe, oddajanje in sprejemanje splošnih radijskih komunikacij z obalnimi radijskimi postajami oziroma mrežami: komuniciranje med dvema ladjama.

IZPITNI PROGRAMI ZA PRIDOBITEV POSEBNIH POOBLASTIL
	17. Osnovna usposobljenost za ravnanje s tovorom na tankerjih za prevoz nafte in kemikalij (STCW preglednica A-V/1-1-1) 


Izpitni program za pridobitev posebnega pooblastila »osnovna usposobljenost za ravnanje s tovorom na  tankerjih za prevoz nafte in kemikalij« obsega predmete:

· lastnosti tekočih tovorov (ustno): izhlapevanje, vpliv tlaka na vrelišče, nasičeni parni tlak, difuzija, parcialni tlak, plamenišče, meja vnetljivosti in eksplozivnosti naftnih hlapov, temperatura vžiga, temperatura samovžiga, praktični pomen temperature vžiga in spodnje meje eksplozivnosti, pravilna uporaba IGC kodeksa, povzročitelji elektrostatične elektrenine, osnovno znanje kemije, znanje osnovnih skupin kemikalij, ki omogoča pravilno uporabo kodeksa;

· strupenost (ustno): princip in koncept, meje strupenosti, akutni in kronični vplivi strupenih snovi, sistemični strupi in dražljivost strupov;

· nevarnosti (ustno): nevarnosti eksplozije in vžiga, viri vžiga in eksplozije, meja vnetljivosti, škodljivosti zdravju, ki nastanejo z vdihavanjem, oralni poti in dotiku skozi kožo, primanjkljaj kisika s posebno povezavo na sistem inertnega plina, škodljive lastnosti tovora, poškodbe in prva pomoč, nevarnosti za okolje in človeka zaradi izlitja kemikalij, specifična gostota in topljivost kemikalij, nevarnosti reakcij, polimerizacije, spremembe temperature, nečistoč, reakcija tovora z zrakom, vodo ali drugimi kemikalijami, nevarnost korozije, koncentracija in razvoj vodika, vpliv na okolje zaradi izlitja tekočega plina, specifična gostota in topljivost plinov, nevarnost plinskega oblaka, vpliv parnega tlaka in atmosferskih pogojev, vpliv nečistoč, reakcije z zrakom in vodo;

· ukrepi za preprečevanje nevarnosti (ustno):: inertiranje, ventilacija, ukrepi za preprečevanje statične elektrenine, preprečevanje stika kemikalij z zrakom in drugimi snovmi, segregacija, uporaba inhibitorjev ter kompatibilnost materialov;

· varnostna oprema in zaščita posadke (ustno):: kalibracija merilnih instrumentov, dihalni aparati, protipožarna oprema, uporaba opreme za oživljanje;

· načrti in oprema tankerjev (ustno): cevovodi, črpalke, razvrstitev tankov in opreme na krovu, uporaba črpalk glede na različne vrste tovorov, čiščenje tankov, degaziranje tankov, sistem inertnega plina, ventilacija tankov, ventilacija prostorov posadke, meritve in alarmi, gretje tovora, varnost električne inštalacije in preprečevanje onesnaženja morja in zraka, postopek pri izlitju.

	18. Ravnanje s tovorom na tankerjih za prevoz nafte na vodstveni ravni (STCW preglednica A-V/1-1-2)


Izpitni program za pridobitev posebnega pooblastila »ravnanje s tovorom na  tankerjih za prevoz nafte na vodstveni ravni« obsega predmete:

· predpisi za varnost tankerjev (ustno): mednarodni predpisi, ki se nanašajo na varno plovbo tankerjev in preprečevanje onesnaženja morja, priročnik o onesnaženju z nafto, pristaniški predpisi;

· načrti in oprema tankerjev za prevoz nafte (ustno):: cevovodi, črpalke, razvrstitev tankov in opreme na krovu, uporaba črpalk glede na različne vrste tovorov, čiščenje tankov, degaziranje tankov, sistem inertnega plina, ventilacija tankov, ventilacija prostorov posadke, meritve in alarmi, gretje tovora, varnost električne inštalacije;

· karakteristike tovora (ustno):  kemične in fizikalne lastnosti različnih oljnih tovorov;

· ravnanje z ladjo (ustno): izračun količine tovora, plan nakladanja in razkladanja tovora, postopek nakladanja in razkladanja tovora, kontrolne liste, uporaba merilne opreme, degaziranje in čiščenje tankov, vstop v črpalno postajo in druge zaprte prostore, polnjenje in praznitev balasta, nakladanje olja nad zaoljenimi vodami, preprečevanje onesnaženja morja in zraka;

· popravila in vzdrževanje (ustno): varnostni ukrepi pred popravili in vzdrževalnimi deli na črpalkah, cevovodih električnih in kontrolnih sistemih, opravljanjem del z odprtim ognjem in med njimi;

· opravila v sili (ustno): ladijski plan delovanja v stiski, zaustavitev delovnih operacij v stiski, postopek v primeru okvare opreme, ki je za tovor bistveno potrebna, gašenje požara na tankerjih za prevoz olja, prva pomoč in uporaba opreme za oživljanje, uporaba dihalnih aparatov za vstop in reševanje iz zaprtih prostorov;

· pranje tankov s surovo nafto (ustno): sistemi pranja tankov (s surovo nafto, vodo, primerjalna analiza sistemov), pranje vrha in dna tanka, potreben trim, pranje tankov med potovanjem, pranje tankov z recirkulacijo, oprema za pranje tankov s surovo nafto, stroji na krovu stroji v tanku, cevovodi za pranje tankov, posesavanje tankov, operacije pranja s surovo nafto (osnovne zahteve, predpriprave za pranje,previdnostni ukrepi med pranjem tankov, metode sušenja, drenaža tankov tovora, balastiranje), varnost in pranje tankov (uporaba sistema inertnega plina, vrstni red operacij, vsebnost kisika, statična elektrenina), uporaba kontrolne liste, knjige olj, navodila za pranje tankov, sondiranje tankov;
· ravnanje z napravami za inertni plin (ustno): inertni plin (nevarnost eksplozije, vpliv inertnega plina na eksplozivnost, pridobivanje in lastnosti inertnega plina), zahteve, ki jih mora izpolnjevati sistem inertnega plina, inertiranje tankov; sistem inertnega plina (čistilnik dimnih plinov, krovno vodno tesnilo in nepovratni ventil, ventilatorji, cevovodni sistem za razdeljevanje inertnega plina, merilni instrumenti in alarmne naprave), eksploatacija sistema inertnega plina (obratovanje sistema inertnega plina med delovnimi operacijami na tankerjih, postopki v primeru okvare na sistemu inertnega plina, ravnanje z inertnim plinom in eksploatacija), vzdrževanje sistema inertnega plina, vpliv inertnega plina na ljudi in zaščita (strupenost hlapov ogljikovodikov in inertnega plina, način delovanja merilnih aparatov ter njihovo kalibriranje, dihalni aparati, prva pomoč), mednarodni predpisi, ki se nanašajo na sistem inertnega plina.

	19. Ravnanje s tovorom na tankerjih za prevoz kemikalij na vodstveni ravni (STCW preglednica A-V/1-1-3)


Izpitni program za pridobitev posebnega pooblastila »ravnanje s tovorom na tankerjih za prevoz kemikalij na vodstveni ravni« obsega predmete:

· predpisi za varnost tankerjev (ustno): mednarodni predpisi, ki se nanašajo na varno plovbo tankerjev in preprečevanje onesnaženja morja, priročniki in kodeksi za varnost tankerjev, pristaniški predpisi;

· načrti in oprema tankerjev za prevoz kemikalij (ustno): cevovodi, črpalke, razvrstitev tankov in opreme na krovu, uporaba črpalk glede na različne vrste tovorov, naprave za preprečevanja prelitja, čiščenje tankov, inertiranje tankov, degaziranje tankov, ventilacija tankov, ventilacija prostorov posadke, meritve in alarmi, gretje tovora, varnost električne inštalacije, naprave za merjenje količine tovora v tankih, povratna linija hlapov;

· karakteristike tovora (ustno): znanje kemičnih in fizikalnih lastnosti različnih kemikalij  za pravilno uporabo navodil za varno ravnanje s tovorom;

· ravnanje z ladjo (ustno): izračun količine tovora, plan nakladanja in razkladanja tovora, postopek nakladanja čiščenje tankov, vstop v črpalno postajo in druge zaprte prostore, uporaba inertne in razkladanja tovora, kontrolne liste, uporaba merilne opreme, degaziranje in atmosfere, izčrpavanje s kemikalijami onesnaženih vod;

· popravila in vzdrževanje (ustno): varnostni ukrepi pred in med popravili in vzdrževalnimi deli na črpalkah, cevovodih električnih in kontrolnih sistemih;
· opravila v sili (ustno): ladijski plan delovanja v nuji, zaustavitev delovnih operacij v nuji, postopek v primeru okvare opreme, ki je za tovor bistveno potrebna, gašenje požara na tankerjih za prevoz kemikalij, postopek po trčenju, nasedanju ali izlitju kemikalij, prva pomoč in uporaba opreme za oživljanje in dekontaminacijo, uporaba dihalnih aparatov za vstop in reševanje iz zaprtih prostorov.

	20. Osnovna usposobljenost za ravnanje s tovorom na tankerjih za prevoz utekočinjenega plina (STCW preglednica A-V/1-2-1)


Izpitni program za pridobitev posebnega pooblastila »osnovna usposobljenost za ravnanje s tovorom na  tankerjih za prevoz utekočinjenega plina« obsega predmete:

· osnovno poznavanje tankerjev za prevoz utekočinjenega plina (ustno): vrste tankerjev za prevoz utekočinjenih plinov, načrti in oprema tankerjev;
· osnove ravnanja s tovorom (ustno): cevovodi in ventili, oprema za ravnanjem s tovorom, nakladanje, razkladanje in ravnanje s tovorom na potovanju, sistem zaustavljanja v sili (ESD), pranje tankov, izpiranje, razplinjevanje in inertiranje;
· osnovno znanje o fizikalnih lastnosti utekočinjenega plina (ustno): lastnosti in karakteristike plinov, tlak in temperatura, vključno z razmerjem med parnim tlakom in temperaturo, vrste izvora elektrostatičnega naboja, kemični simboli;
· kultura varnosti in varnega upravljanja tankerjev za prevoz utekočinjenega plina (ustno): osnovno znanje o nevarnostih, povezanih z delom na tankerju vključno z nevarnostmi za zdravje, nevarnostmi za okolje, nevarnostmi reakcij, nevarnostmi korozije, nevarnostmi eksplozije in požara, viri vžiga vključno s elektrostatično nevarnostjo, nevarnostmi zastrupitve, puščanjem pare in oblaki, zelo nizkimi temperaturami, nevarnostmi visokega tlaka, osnovno znanje o obvladovanju nevarnosti: inertnost, sušenje in spremljanja stanja tovora, anti-statični ukrepi, prezračevanje, segregacija, uporaba inhibitorjev, pomen nezdružljivosti tovora, nadzor atmosfere, testiranje prisotnosti plinov, razumevanje informacij na varnostnem listu (MSDS), organizacija in ukrepanje v slučaju požara;

· merilni inštrumenti, varnostni ukrepi, zaščitna in varovalna oprema, kontrolni list ladja-obala (ustno): funkcija in pravilna uporaba merilnih instrumentov za plin in podobne opreme, pravilna uporaba zaščitne opreme in varovalnih naprave, vključno z dihalnimi aparati in opremo za evakuacijo iz tanka, zaščitnimi oblačili in opremo, opremo za oživljanje, opremo za reševanje in zasilnimi izhodi, osnovno znanje o varnih delovnih praksah in postopki v skladu z zakonodajo in industrijskimi smernicami ter pomembnost za skrb za osebno varnost vključno z varnostnimi ukrepi ob vstopu v zaprte prostore, previdnostnimi ukrepi, ki jih je treba sprejeti pred in med popravili ter vzdrževanjem, varnostnimi ukrepi za toplo in hladno delo, varnost električnih naprav, kontrolni list ladja / obala;

· organizacija in ukrepanje ob požaru ali drugih nevarnosti, gasilna sredstva in sistemi, prva pomoč in varnostni listi (ustno): posebne nevarnosti, povezane z prekladanja in prevozom utekočinjenih plinov, gasilna sredstva, ki se uporabljajo za gašenje požarov, vgrajeni gasilni sistemi s peno, prenosni gasilni sistemi s peno, vgrajeni gasilni sistemi s suhimi kemikalijami, preprečevanje onesnaženja pri gašenju požarov, osnovno znanje za postopke v sili, vključno z zaustavitvijo v sili, osnovno znanje iz prve pomoči s poznavanjem navodil na varnostnem listu (MSDS);
· preprečevanje onesnaževanja morja in zraka (ustno): osnovno znanje o učinkih onesnaženja na zdravje ljudi in morski živelj, osnovno znanje o postopkih za preprečevanje onesnaževanja na ladji, osnovno znanje o ukrepih v primeru razlitja vključno z poročanjem ustreznih podatkov odgovornim osebam, predlogi za izboljšavo ukrepov v primeru razlitja, preprečevanju krhkega loma.

	21. Ravnanje s tovorom na tankerjih za prevoz utekočinjenega plina na vodstveni ravni (STCW preglednica A-V/1-2-2)


Izpitni program za pridobitev posebnega pooblastila »ravnanje s tovorom na tankerjih za prevoz utekočinjenega plina na vodstveni ravni« obsega predmete:

· predpisi za varnost tankerjev (ustno): mednarodni prepisi, ki se nanašajo na varno plovbo tankerjev za prevoz tekočega plina, navodila in priročniki o ravnanju  z tekočim plinom;

· načrti in oprema tankerjev za prevoz utekočinjenega plina (ustno): tipi tankerjev za prevoz plina, konstrukcija tankov, cevovodi, črpalke, gretje in hlajenje tovora, sistemi za kontrolo atmosfere v tankih, merilne naprave za ravnanje s tovorom, inertiranje tankov, protipožarna oprema in oprema za varnost in reševanje;

· gašenje požara (ustno): taktika in tehnika gašenja požara na tankerjih za prevoz plina, ter uporaba sistema z vodno meglo;

· karakteristike tovora (ustno): lastnosti in karakteristike tekočih plinov in njihovih hlapov, plinski zakoni, specifična gostota plinov, difuzija in mešanje plinov, stiskanje plinov, utekočinjenje plinov, hlajenje par, kritična temperatura plinov, praktični pomen točke vžiga, spodnja in zgornja eksplozivna točka, temperatura samovžiga, kompatibilnost plinov, reaktivnost, polimerizacija in uporaba inhibitorjev, lastnosti posameznih tekočih tovorov in njihovih hlapov, sprememba temperature, entalpija, uplinjanje in vrelišče tekočin, lastnosti raztopin, topljivost plinov v tekočini, mešanje tekočin s spremembo temperature, gostota raztopin, temperatura in koncentracija, nastajanje in razkrojitev hidratov, higroskopičnost, sušenje zraka in drugih plinov, točka rosišča in učinki nizkih temperatur;

· nevarnost za zdravje posadke (ustno): strupenost tekočih plinov in njihovih par, strupenost inhibitorjev, akutni in kronični vplivi strupenosti, sistemski strupi in dražljivci, vrednost MDK, nevarnosti zastrupitve pri dotiku, po oralni poti in pri vdihavanju,  prva pomoč;

· oprema  tankov (ustno):  princip varnega nakladanja tovora, pravila, pregledi, konstrukcija tankov, materiali gradnje tankov, premazi, izolacija in kompatibilnost;

· onesnaževanje okolice (ustno): nevarnosti onesnaževanja okolja in  človeških življenj, vplivi specifične gostote in topljivosti plinov, nevarnost plinskega oblaka, izčrpavanje tekočin z zelo nizko temperaturo v morje;

· ravnanje s tovorom (ustno): opis črpalk, cevovodov, ventilov, povratne linije par, obrazložitev terminov kot so tlak, vakuum, sesanje, pretok in sesalna višina črpalk; različni filtri, ekspanzijske naprave, protipožarne rešetke, uporaba inertnega plina, naprave za merjenje temperature in pritiska, sistemi ventilacije, sistemi za cirkulacijo in utekočinjenje tovora, instrumenti za sondiranje in alarmi, instrumenti za ugotavljanje prisotnosti plinov, sistem odvoda par in pomožni sistemi;

· operativni postopki ladje (ustno): priprave za nakladanje in razkladanje tovora, kontrolne liste, stanje tovora med plovbo in v pristanišču, segregacija tovorov, postopek pri prečrpavanju tovora iz tanka v tank, postopek pri menjavi tovora in čiščenju tankov, jemanje vzorcev tovora, polnjenje in praznjenje balasta, gretje in degaziranje tankov, postopek in varnostni ukrepi pri ohlajenju tankov;

· splošna varnost in oprema (ustno): kalibracija in uporaba prenosnih merilnih naprav, protipožarna oprema in postopki, dihalni aparati, aparati za oživljanje, naprave za reševanje in umik, varnostna oblačila, vstop v zaprte prostore, varnostni ukrepi pred in med vzdrževalnimi deli na tovornih in kontrolnih sistemih, nadzor nad osebjem pri nevarnih opravilih, tipi varne električne opreme, ter viri vžiga;

· popravila in vzdrževanje (ustno): varnostni ukrepi pred in med popravili in vzdrževalnimi deli na črpalkah, cevovodih električnih in kontrolnih sistemih, opravljanjem del z odprtim ognjem;

· opravila v sili (ustno): ladijski plan delovanja v nuji, prekinitev delovnih operacij v nuji, sistem zapiranja ventilov v primeru nuje, postopki v primeru okvare opreme, ki je potrebna za ravnanje s tovorom, postopki v primeru trčenja, nasedanja, izlitja ali v primeru, ko se ladja znajde znotraj strupenih ali vnetljivih hlapov;
· splošna načela ravnanja s tovorom (ustno): inertiranje tankov in vmesnih praznih prostorov, ohlajanje tankov in nakladanje, plovba v balastu ali s tovorom, razkladanje in izcejanje tankov, postopek v nuji, kot so požar, trčenje, nasedanje, iztekanje tovora, izčrpavanje tovora v nuji in poškodbi osebja na ladji.

	22. Osnovna usposobljenost za delo na ladji (STCW preglednice A-VI/1-1, A-VI/1-2, A-VI/1-3, A-VI/1-4)


Izpitni program za pridobitev posebnega pooblastila »osnovna usposobljenost za delo na ladji« obsega predmete:

· tehnike za osebno preživetje/iskanje, reševanje in obstanek na morju (ustno): preživetje na morju v primeru zapuščanja ladje; opis različnih pomorskih nesreč, ki se lahko zgodijo na morju; oprema za reševanje na ladjah; oprema za reševanje v reševalnih čolnih; namestitev opreme za reševanje na ladjah; vplivi, ki povečujejo možnosti preživetja, kot so: urjenje in opravljanje vaj, osebna zaščitna sredstva, pripravljenost v primerih sile, zadolžitve na zbirnem mestu in v primeru zapuščanja ladje, postopki preživetja v vodi, postopki preživetja v rešilnem čolnu in nevarnosti, ki lahko ogrožajo ponesrečence;

· gašenja požara (ustno): organizacija protipožarne službe na ladji; vrste in namestitev protipožarne opreme na ladjah in varni izhodi; teorija gorenja, viri vžiga, gorljiva snov, nevarnosti požara in širitev požara; protipožarne straže; postopki na ladji v primeru požara, sistemi za odkrivanje požara na ladjah; sredstva za gašenje različnih tipov požarov;

· osnove prve pomoči (ustno): osnovno poznavanje človeškega telesa in funkcije organov; ukrepi v primeru nezgod, kot so pravilna lega ponesrečenca, tehnike oživljanja, ustavljanje krvavitev ter prenos ponesrečencev; ravnanje pri šoku, opeklinah in poškodbah z električnim tokom;
· osebna varnost in družbeno odgovorne naloge (ustno): plani za postopanje v primerih trčenja ladij, prodora vode, požara ali nasedanja; komunikacijski in alarmni sistemi na ladjah; preprečevanje onesnaževanja morskega okolja; zaščita pri delu na ladjah; sporazumevanje med osebami na ladjah; medsebojni odnosi oseb na ladjah; preprečevanje in odzivanje na nasilje ter nadlegovanje, vključno s spolnim nadlegovanjem, ustrahovanjem in spolnim napadom.
	23. Ravnanje z rešilnim in reševalnim čolnom (STCW preglednica A-VI/2-1)




Izpitni program za pridobitev posebnega pooblastila »ravnanje z rešilnim in reševalnim čolnom« obsega predmete:

· sredstva za reševanje (ustno): konstrukcija in oprema rešilnih čolnov, posebne značilnosti in ugodnosti rešilnega čolna, različne vrste sredstev za spuščanje rešilnih čolnov v morje, oblačenje rešilnega jopiča in rešilni splav;

· ravnanje s sredstvi za reševanje (ustno in praktično): načini spuščanja rešilnega čolna v razburkano morje, načini dviganja rešilnega čolna, postopki po zapustitvi ladje, ravnanje z rešilnim čolnom v neugodnih vremenskih razmerah, način zaganjanja motorja rešilnega čolna;
· uporaba reševalne opreme (ustno in praktično): uporaba aparata za gašenje požara, uporaba vrvi, vlečnega sidra in druge opreme, delitev hrane in vode v rešilnem čolnu, načini povečanja vidljivosti na morju rešilnega čolna, način reševanja s helikopterjem, učinki hipotermije in njeno preprečevanje, uporaba rešilnega čolna za reševanje brodolomcev in ljudi iz morja, pristajanje z rešilnimi čolni, radijska sredstva, ki so v rešilnih čolnih vključno s satelitskim EPIRB in SART, uporaba signalnih sredstev, uporaba pribora za prvo pomoč in sredstev za oživljanje.
	24. Ravnanje s hitrim reševalnim čolnom (STCW preglednica A-VI/2-2)


Izpitni program za pridobitev posebnega pooblastila »ravnanje s hitrim reševalnim čolnom« obsega predmeta:

· lastnosti hitrega reševalnega čolna (ustno in praktično): konstrukcija in oprema, posebne značilnosti in ugodnosti, načini spuščanja in dviganja, ravnanje v neugodnih vremenskih razmerah;
· ravnanje s hitrim reševalnim čolnom (ustno in praktično): postopek obračanja prevrnjenega hitrega reševalnega čolna, navigacijska in varnostna oprema , metode iskanja ponesrečencev glede na vremenske okoliščine, pomen takojšnje pripravljenosti hitrega reševalnega čolna in njegove opreme, vzdrževanje, popravila in ravnanje z vzgonskimi tanki in način zaganjanja in ravnanje z motorjem v hitrem reševalnem čolnu.

	25. Požarna varnost (STCW preglednica A-VI/3)


Izpitni program za pridobitev posebnega pooblastila »požarna varnost« obsega predmete:

· osnove gašenja požara (ustno in praktično): teorija gašenja, teorija gorenja, taktika, organizacija in povelja pri gašenju požara, ko je ladja na morju in v pristanišču, protipožarni plan;

· nevarnosti pri gašenju požara (ustno): vpliv gašenja požara z vodo na stojnost ladje, ventilacija, nadzor električnih sistemov in goriva, gašenje požara na nevarnih tovorih, varnostni ukrepi in nevarnosti pri hranjenju nevarnih snovi, pomoč poškodovanim osebam, gašenje v zadimljenih prostorih;

· sredstva za gašenje požara (ustno): ročni gasilni aparati, sistemi za odkrivanje požara in sistemi za obveščanje o požaru, stalna protipožarna oprema, prenosna protipožarna oprema, črpalke, osebna zaščitna sredstva, oprema za reševanje in oživljanje ter komunikacije, klasifikacijski pregledi protipožarne opreme;
· vaje na poligonu (praktično): sodelovanje z kopenskimi gasilci pri gašenju požara na ladji, sestava ekip za gašenje požara na ladji, strategija in taktika gašenja požara na različnih delih ladje, raziskava vzrokov požara, koordinacija in komunikacija med gašenjem požara na ladji, vodenje protipožarnih postopkov in praktičnih vaj.

	26. Nujna medicinska pomoč (STCW preglednica A-VI/4-1)


Izpitni program za pridobitev posebnega pooblastila »nujna medicinska pomoč« obsega predmete: 

· prva pomoč (ustno): oprema za prvo pomoč, struktura in funkcije telesa, pregled bolnika, prepoznavanje simptomov, prepoznava nezavesti, temeljni postopki oživljanja, srčni zastoj, utopitev, zadušitev; 
· anatomija in fiziologija (ustno): skeletni sistem, mišični sistem, sistem srca in ožilja, dihalni sistem, živčni sistem, sečila, prebavni sistem in trebuh;
· poškodbe (ustno): termične, kemične in električne poškodbe (opekline, toplotni udar in vročinska kap, vročinski krči, izčrpanost, podhladitev, udar električnega toka), poškodbe udov (udarnine, zlomi, zvini, izpahi, poškodbe mišic, imobilizacija), poškodbe hrbtenice (simptomi in znaki, prva pomoč, imobilizacija);
· sterilizacija in uporaba zdravil (ustno): razkuževanje kirurških instrumentov, seznam zdravil na ladji, uporaba, odmerki, injekcije;
· zdravstvena oskrba rešenih oseb (ustno); 

· zunanja pomoč (ustno): postopek sprejemanja zdravniških nasvetov po radijskih zvezah, evakuacija s helikopterjem, premestitev zdravnika ali bolnika z ladje na drugo ladjo;
· psihološke/psihične težave (ustno): osebnostne lastnosti posameznika, psihološki dejavniki, 
	27. Zdravstvena oskrba (STCW preglednica A-VI/4-2)


Izpitni program za pridobitev posebnega pooblastila »zdravstvena oskrba« obsega predmete: 

· nega ponesrečencev (ustno): poškodbe glave in hrbtenice, ušes, nosa, grla in oči, zunanje in notranje krvavitve, opekline in zmrzline, zlom, zvin in poškodbe mišic, rane, ublažitev bolečin, šivanje ran, pomoč pri akutnih trebušnih bolečinah, manjši kirurški posegi, povijanje, nega bolnika, tropske in venerične bolezni, prevelika uporaba alkohola in drugih drog, skrb za zdravo zobovje, nosečnost in postopek pri rojstvu otroka, nega brodolomcev, dajanje injekcij;

· preprečevanje obolenj (ustno): dezinfekcija, dezinsekcija in deratizacija in

· postopki ob večji nezgodi ali hujši bolezni (ustno): iskanje pomoči po radijskih zvezah, evakuacija bolne ali poškodovane osebe s pomočjo helikopterja.

	28. Ladijski častnik za zaščito (STCW preglednica A-VI/5)


Izpitni program za pridobitev posebnega pooblastila »ladijski častnik za zaščito« obsega predmete:

· vzdrževanje in nadzor izvajanja varnostnega načrta ladje (ustno): poznavanje mednarodne pomorske varnostne politike in odgovornosti držav, podjetij in pristojnih oseb, namena in vsebine ladijskega načrta zaščite in s tem povezanih postopkov in vodenja evidenc, postopkov za izvajanje ladijskega načrta zaščite in poročanja o nezgodah, povezanih z zaščito ladje, stopnje zaščite in posledično ukrepov za zaščito in postopkov na ladji in v območju pristanišča, zahtev in postopkov za izvajanje notranjih presoj, pregledov na kraju samem, nadzora in spremljanja dejavnosti zaščite določenih v ladijskem načrtu za zaščito, zahtev in postopkov poročanja ladjarjevemu častniku za zaščito o pomanjkljivostih in neskladnostih, ugotovljenih med notranjo presojo, rednimi pregledi in varnostnimi pregledi, poznavanje metod in postopkov za spremembo ladijskega načrta zaščite, poznavanje kriznega načrta in postopkov odzivanja na varnostno ogroženost ali kršitev zaščite vključno z določbami za ohranjanje ključnih dejavnosti ladje ali stika ladja/območje pristanišča, aktivno znanje izrazov povezanih z zaščito;  

· ocenitev varnostnega tveganja, ogroženosti in ranljivosti (ustno): poznavanje ocene tveganja in orodij presoje, poznavanje dokumentacije presoje o zaščiti, vključno z Izjavo o zaščitnih ukrepih, poznavanje tehnik uporabljenih za izogibanje zaščitnim ukrepom, objektivno in nediskriminatorno prepoznavanje oseb, ki bi lahko ogrožale varnost ladje, prepoznavanje orožij, nevarnih snovi ter zavedanje o poškodbah, ki jih lahko povzročijo, obvladovanje množic in tehnike nadzora, ravnanje z občutljivimi podatki in komunikacija povezana z zaščito, načini preiskav ter metode fizičnih preiskav in nevsiljivih pregledov;  

· nadzor nad izvajanjem in uporabo zaščitnih ukrepov na ladji (ustno): opravljanje rednih pregledov ladje za zagotovitev in izvajanje ustreznih varnostnih ukrepov, zahteve za določitev in nadzor nad območji z omejenim gibanjem, nadzor dostopa na ladjo in v omejena območja, načini učinkovitega nadzora  ladje ter območij okoli ladje;

· oprema in sistem za zaščito (ustno): poznavanje različnih vrst opreme in sistemov za zaščito ter njihove omejitve, poznavanje postopkov, navodil in smernic o uporabi alarma v primeru terorističnega napada, načini  testiranja, umerjanja in vzdrževanja opreme in sistemov za zaščito, še posebej med plovbo;
· spodbujanje zavedanja o zaščiti in stalni nadzor (ustno): poznavanje zahtev za usposabljanje, urjenje in izvajanje vaj na podlagi ustreznih konvencij in kodeksov, poznavanje metod za izboljšanje zavedanja o zaščiti in stalnem nadzoru na ladji, poznavanje metod za presojanje uspešnosti urjenja in vaj. 
	29. Ozaveščenost o zaščiti (STCW preglednica A-VI/6-1)


Izpitni program za pridobitev posebnega pooblastila »ozaveščenost o zaščiti« obsega predmete: 

· zaščita na ladji (ustno): osnovno poznavanje pomena izrazov o zaščiti, vključno z znaki piratstva in oboroženega ropa, mednarodne politike zaščite in odgovornosti držav, družb in oseb, stopenj zaščite in njihovega vpliva na zaščitne ukrepe in postopke na ladji in v pristanišču, osnovno poznavanje postopkov poročanja v zvezi z zaščito ter načrta ukrepov ob nepredvidenih dogodkih;
· prepoznavanje nevarnosti (ustno): osnovno poznavanje načinov, s katerimi se lahko izogne zaščitnim ukrepom, prepoznavanje znakov groženj, piratstva in oboroženega napada, osnove prepoznavanja orožja, nevarnih snovi in naprav ter ozaveščenost o škodi, ki jo lahko povzročijo, osnovno znanje ravnanja s podatki o zaščiti in pravilnem komuniciranju; 

· metode ozaveščanja o zaščiti (ustno): usposabljanje, urjenje in izvajanje vaj za uresničevanje zahtev ustreznih konvencij, kodeksov in IMO okrožnic, vključno z vajami za boj proti piratstvu in oboroženemu napadu.
	30. Usposobljenost za določene naloge zaščite (STCW preglednica A-VI/6-2)


Izpitni program za pridobitev posebnega pooblastila »usposobljenost za določene naloge zaščite« obsega predmete: 

· mednarodni pomorski sistem zaščite (ustno): zahteve SOLAS konvencije, ISPS kodeks, vloga in odgovornost države zastave in države pristanišča, ladjarskih družb, osebja na ladji ter v pristanišču, ocena in odziv na dogodke ali nezgode, ki ogrožajo ladjo ali pristanišče, vključno z znaki piratstva in oboroženega ropa, stopnje zaščite, kot so opredeljeni v kodeksu ISPS;
· varnostni ukrepi za zaščito na ladji (ustno): vrsta in namen varnostnega načrta ladje, vrste ukrepov in postopkov za posamezne stopnje zaščite;
· opravljanje nalog zaščite na ladji (ustno): vloga in odgovornost ter povezava in usklajevanje med častnikom za zaščito družbe, poveljnikom, ladijskim častnikom za zaščito in drugim osebjem na ladji ter častnikom za zaščito v pristanišču, evidence in poročila o usposabljanjih, urjenju in vajah, spremembe stopenj zaščite, uporaba ustreznih izrazov in pojmov o zaščiti za učinkovito komunikacijo, preventivni ukrepi za prepoznavanje in odkrivanje orožja, nevarnih snovi in naprav, izvajanje fizičnih preiskav in nevsiljivih pregledov, poznavanje načinom, s katerimi se lahko izogne zaščitnim ukrepom; in 
· ukrepanje ob nepredvidljivih dogodkih (ustno).
IZPITNI PROGRAMI ZA PRIDOBITEV POTRDIL 
	31. Radarski opazovalec (STCW preglednica A-II/1)


Izpitni program za pridobitev  potrdila »radarski opazovalec« obsega predmeta: 

· osnove delovanja radarja (praktično): sposobnost razlage in analize podatkov z radarja, dejavniki ki vplivajo na točnost podatkov, nastavitev radarske slike, motnje, lažni odmevi, vpliv slabega vremena na radarsko sliko, racon in avtomatski elektronski radarski reflektor in

· radarsko vrisovanje (pisno): merjenje oddaljenosti in azimutov, določanje kurza in hitrosti plotirane ladje, določanje najbližje točke približevanja, prehitevanje, ugotavljanje nevarnosti trčenja, ugotavljanje spremembe smeri ali hitrosti plotiranje ladje, vpliv spremembe kurza in hitrosti naše ladje na radarsko sliko, uporaba pravil za izogibanje trčenju na morju, absolutno vrisovanje in relativno vrisovanje.

	32. Uporaba naprav za samodejno radarsko vrisovanje (ARPA)(STCW preglednici A-II/1, A-II/2)


Izpitni program za pridobitev  potrdila o usposobljenosti »uporaba naprav za samodejno radarsko vrisovanje« obsega predmeta:

· osnove delovanja radarja (ustno): opis naprav za avtomatsko radarsko vrisovanje, uporaba računalnikov za avtomatsko radarsko vrisovanje, orientacija radarske slike, funkcije in nastavitev naprav, nevarnosti zaradi prevelikega zanašanja na napravo za avtomatsko radarsko vrisovanje, razlaga in analiza podatkov, ki jih kaže naprava za avtomatsko radarsko vrisovanje, točnost podatkov, možnosti in omejitve naprave za avtomatsko radarsko vrisovanje, razločevanje alarmov,
· radarsko vrisovanje (pisno): merjenje oddaljenosti in azimutov, določanje kurza in hitrosti plotirane ladje, določanje najbližje točke približevanja, prehitevanje, ugotavljanje nevarnosti trčenja, ugotavljanje spremembe smeri ali hitrosti plotiranje ladje, vpliv spremembe kurza in hitrosti naše ladje na radarsko sliko, uporaba pravil za izogibanje trčenju na morju, absolutno vrisovanje in relativno vrisovanje.

· delo na simulatorju (praktično): uporaba grafičnega ploterja z razlago omejitev, pravi in relativni vektorji, analogni in digitalni prikaz bodočega položaja pri spremenjenih parametrih, programiranje razdalje pri vožnji mimo nevarnih objektov, določanje parametrov pri izogibanju trčenju in uporaba pravil za izogibanje trčenju na morju.
	33. Uporaba elektronskih kart in  informacijskega sistema (ECDIS)(STCW preglednici A-II/1, A-II/2)


Izpitni program za pridobitev potrdila o usposobljenosti »uporaba elektronskih kart in informacijskega sistema (ECDIS)« obsega predmete: 

· uporaba elektronskih kart (ustno in praktično): zahteve SOLAS konvencije (V. poglavje), uporaba elektronskih in običajnih kart, pridobivanje podatkov, IMO zahteve za elektronske karte in zahteve za usposabljanje, vrste elektronskih kart in njihove glavne značilnosti, posodabljanje kart, nastavitev podatkov lastne ladje, branje simbolov in okrajšav, različni ECDIS sistemi, razlike med vektorskimi in raster kartami, točnost prikazanih podatkov, načini prikaza, nastavitev vseh parametrov vključno z alarmom nasedanja in nevarnega približevanja drugim objektom;
· načrtovanje plovne poti in vodenje navigacije (ustno in praktično): planiranje plovne poti v vseh pogojih vključujoč področja z omejenim režimom plovbe, meteorološke pogoje, led, zmanjšano vidljivost, sheme ločene plovbe, VTS območja, posodabljanje kart in programske opreme, spreminjanje sistemskih nastavitev ter ustvarjanje varnostnih kopij, dnevnik zapisov;
· upravljanje sistema (ustno in praktično): posodabljanje kart in programske opreme, ustvarjanje in spreminjanje sistemskih nastavitev ter ustvarjanje varnostnih kopij, ustvarjanje in upravljanje z dnevniškimi datotekami, uporaba dnevniških zapisov za nadzor nad sistemom.
